wickkiey/tamil-wikipedia-markdown huggingface dataset:
# உயிரி இயற்பியல்



**உயிரி இயற்பியல் ** (*Biophysics*) என்பது உயிரியல் அமைப்புகள் குறித்து ஆராய இயற்பியல் தத்துவங்களையும் செய்முறைகளையும் பயன்படுத்தும் ஓர் பல்துறை அறிவியல் கல்வியாகும். இவ்வியலானது உயிரியின் பரிமாணங்களான (Bio Scale) அணு முதற்கொண்டு மூலக்கூறு, உயிரணுக்கள் (cell), திசு, உறுப்புகள், உடலம், சூழல் தொகுதிவரையலான உயிரியல் அமைப்பின் பல்வேறு நிலைகள் விவரிக்கப்படுகின்றன. இவ்வியலை உயிரியல் மற்றும் இயற்பியலின் பாலமாகவும் குறிப்பிடலாம். இந்த பாடத்திட்டமும் உயிர்வேதியியல், நானோ தொழில்நுட்பம், உயிரிப் பொறியியல், வேளாண் இயற்பியல், மற்றும் தொகுதி உயிரியல் பாடத்திட்டங்களும் பெருமளவில் மேற்பொருந்தி உள்ளன.  

## வரலாறு
இயற்பியலையும், உயிரியலையும் ஒப்பிடும் பொது உயிரி இயற்பியல் புதிய மற்றும் வளர்ந்து வரும் அறிவியல் துறை ஆகும்.  

- 1592 - **கலீலியோ கலிலி** படுவா பல்கலைக்கழகத்தில் சேர்ந்து அங்கு 1610 வரை வடிவியல், இயக்கவியல், மற்றும் வானியல் பயிற்றுவித்தார். இவர் குழி, குவி ஆடிகளுடைய கூட்டு நுண்ணோக்கியைக் கண்டறிந்தார்.
- 1602 - வில்லியம் ஹார்வி இரத்தம் தமனிகளின் மூலமாக வெளிச்சென்று சிரைகளின் மூலமாய் அது மீண்டும் இதயத்தை அடைகிற இரத்தச் சுழற்சியைக் கண்டறிந்தார்.
- 1662 - மார்செலோ மால்பீஜி - நுண்ணோக்கி உடற்கூறியலை மேம்படுத்துதல், மால்பீஜியன் குழாய்களைக் கண்டறிதல்.
- 1840களில், பெர்லினைச் சேர்ந்த உடலியக்கவியல் வல்லுநர்கள் (the Berlin school of physiologists) உடற்செயலியலை உயிரற்ற காரணிகளைக் (வெப்பம், அழுத்தம், ஒளி) கொண்டு ஆராய்ந்துள்ளனர். அவர்களுள் ஹெர்மான் வான் ஹெல்மோட்ஸ்(Hermann von Helmholtz), எர்னஸ்ட் ஹென்ரிச் வெபெர்(Ernst Heinrich Weber), கார்ல் எஃப். டபில்யூ. லட்விக் (Carl F. W. Ludwig), ஜோன்னஸ் பீட்டர் முல்லர் (Johannes Peter Müller).
- 1957ல் - உயிரி இயற்பியல் குழுமம் தொடங்கப்பட்டது. இன்று உலகெங்குமுள்ள ஏழாயிரத்திற்கும் மேற்பட்ட உயிரி இயற்பியல் வல்லுநர்கள் உறுப்பினர்களாயுள்ளனர்.

## கண்ணோட்டம்
மூலக்கூறு உயிரி இயற்பியல், உயிர் வேதியியல் மற்றும் மூலக்கூறு உயிரியலைப் போன்று உயிர் இயக்கத்தின் பல்வேறு வினாக்களுக்கும் சிறப்பான அளவில் விடையளிக்கின்றன.  

உயிரி இயற்பியலாளர்கள்,  
- உயிரிகளின் கல அமைப்புகளின் இயக்கம், பரிமாணம், சூழல் விளைவுகள் பற்றியும்,
- டி.என்.ஏ. மற்றும் ஆர்.என்.ஏக்களின் இடையேயான தொடர்புகளை அறியவும்,
- புரதச்சேர்க்கை, இயக்க ஒழுங்கமைவு பற்றி ஆராயவும்
மேலும் பல ஆய்வுகளையும் மேற்கொண்டுள்ளனர்.
# குவைய வேதியியல்

**குவைய வேதியியல் ** (*Quantum chemistry*) என்பது வேதி அமைப்புகளின் வடிவமைப்புக்களிலும் சோதனைகளிலும் குவாண்டம் விசையியல் கோட்பாடுகளைப் பயன்படுத்தும் வேதியியல் பிரிவாகும். இதில் வலுவான சோதனை முறைகளும் கோட்பாட்டு முறைகளும் பங்கேற்கின்றன.  

- குவைய வேதியியலாளர்கள் நிறமாலையியலை பெரிதும் பயன்படுத்தி மூலக்கூறுகளில் ஆற்றல் குவையப்பட்டிருப்பதை குறித்த தகவல்களைப் பெறுகின்றனர். பெரும்பாலும் *அகச்சிவப்பு நிறமாலை*யும் *அணுக்கருக் காந்த ஒத்ததிர்வு நிறமாலை*யும் பயன்படுத்தப்படுகிறது.
- அறிமுறை குவைய வேதியியலில், அணுக்களும் மூலக்கூறுகளும் தனித்த ஆற்றல் மதிப்புக்களை மட்டுமே கொண்டிருக்க முடியும் என்ற குவாண்டம் விசையியல் எதிர்பார்ப்புகளை கணிதம் மூலம் கணிக்கிடுகிறது. இது கணித வேதியியலின் பகுதியாகவும் உள்ளது. பல அணுக்கள் உள்ள சோதனைப்பொருட்களுக்கு இவற்றை பயன்படுத்தும்போது பல்பொருள் சிக்கல் எழுகிறது. இவற்றை ஓர் கணினி மூலமாகவே தீர்க்க இயலும்.

இவ்வாறாக குவைய வேதியியலாளர்கள் வேதியியற் செயல்பாடுகளை ஆய்கின்றனர்.  

- வேதி வினைகளின்போது, ஏற்படுகின்ற தனித்தனி அணுக்கள்/மூலக்கூறுகளின் தரைநிலை, உயராற்றல்நிலை, மாற்றநிலை வேறுபாடுகளை குவைய வேதியியல் ஆராய்கிறது.
- கணக்கீடுகளின்போது சில தோராய கருதுகோள்களை பயன்படுத்துகின்றனர்: அணுக்கருனி இயக்கமின்றி இருப்பதாக எடுத்துக்கொள்ளப்படுகிறது (போர்ன்–ஓப்பன்ஹெய்மர் தோராயம்).

### குவைய வேதியியலாளர்களின் நோபல் பரிசு விரிவுரைகள்
- Walter Kohn's Nobel lecture
- Rudolph Marcus' Nobel lecture
- Robert Mulliken's Nobel lecture
- Linus Pauling's Nobel lecture
- John Pople's Nobel lecture
# சமதொடுகோட்டச்சுச் சந்தி


வடிவவியலில், பொதுமைய வட்டங்களல்லாத மூன்று வட்டங்களின் **சமதொடுகோட்டச்சுச் சந்தி** (*radical *), என்பது அம்மூன்று வட்டங்களை இரண்டிரண்டாக எடுத்துக்கொண்டு வரையப்படும் மூன்று சமதொடுகோட்டு அச்சுகளும் சந்திக்கும் புள்ளியாகும். எடுத்துக்கொள்ளப்படும் மூன்று வட்டங்களில் எந்த இரண்டு வட்டங்களும் பொதுமைய வட்டங்களாக இருக்கக் கூடாது. சமதொடுகோட்டச்சுச் சந்தி மூன்று வட்டங்களுக்கும் வெளியில் அமைந்தால், அது தரப்பட்ட மூன்று வட்டங்களின் சமதொடுகோட்டு வட்டத்தின் மையமாக இருக்கும்.  

மூன்று வட்டங்களின் சமதொடுகோட்டு அச்சுகள் ஒரு புள்ளியில் சந்திக்கும் என்பதை எளிதாக விளக்கலாம்:  

மூன்று வட்டங்களில் இரண்டிரண்டாக எடுத்துக் கொண்டு சமதொடுகோட்டு அச்சுகளைக் காண, ஒவ்வொரு சோடி வட்டத்தின் சமதொடுகோட்டு அச்சிலிருந்தும் அவ்வட்டங்களுக்கு வரையப்படும் தொடுகோடுகள் சமநீளமுள்ளவையாக இருக்கும். எனவே கடப்பு உறவின் படி (transitive relation) மூன்றுவட்டங்களுக்கும் வரையப்படும் தொடுகோடுகள் மூன்றும் சமநீளமுள்ளவையாக உள்ளவாறு, மூன்று சமதொடுகோட்டு அச்சுகளுக்கும் பொதுவான ஒரு புள்ளி இருக்கும். இப்பொதுப் புள்ளியே சமதொடுகோட்டச்சுச் சந்தியாகும்.  

சமதொடுகோட்டச்சுச் சந்தி, வடிவவியலில் பலவகையானப் பயன்பாடுகளைக் கொண்டுள்ளது. பிரெஞ்சு கணிதவியளாளர் *ஜோசஃப் டயாஸ் கெர்கோன்* 1814 ஆம் ஆண்டில் வெளியிட்ட அப்பலோனியசின் கணக்கில், சமதொடுகோட்டச்சுச் சந்தி முக்கியப் பயன்பாடு கொண்டுள்ளது.
# சேறைக் கவிராச பிள்ளை

கவிராச பிள்ளை என்பவர் 16 ஆம் நூற்றாண்டில் வாழ்ந்த தமிழ்ப்புலவர். இவர் சேறைக் கவிராசன் என்றும் போற்றப்படுகிறார். இந்தப் பெயரை இவர் தன் உலாக் கண்ணியிலேயே குறிப்பிட்டுள்ளார். இவர் கருணேசன் மரபினர்.  

இதே நூற்றாண்டில் வாழ்ந்த வீரை கவிராச பண்டிதன் என்பவர் சௌந்தரிய லகரி என்னும் நூலை இயற்றியுள்ளார். இவரிலிருந்து வேறு பிரித்துக்கஃ காட்டவே இவர் தம்மைச் ‘சேறைக் கவிராசன்’ எனக் கூறிக்கொண்டார். சேறை என்னும் ஊர் திருச்சேறை என வழங்கப்படும் திருமால் பதி.  

அதிவீரராம பாண்டியருக்கு இவர் எழுதி அனுப்பியதாக ஒரு சீட்டுக்கவி பாடல் உண்டு. எனவே இவரது காலம் அந்த அரசன் வாழ்ந்த 16 ஆம் நூற்றாண்டு எனத் தெரிகிறது.  

இவரால் பாடப்பட்ட நூல்கள்:  
- திருக்காளத்தி நாதர் உலா
- திருவண்ணாமலையார் வண்ணம்
- சேயூர் முருகன் உலா
- திருவாட்போக்கி நாதர் உலா
- திருக்காளத்தி நாதர் இட்டகாமிய மாலை
என்பன.  

இவரை ஆதரித்த வள்ளல் திருகாளத்தியை சேர்ந்த வேங்கடராச செங்குந்த முதலியார்.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு
# ஜிப்ரால்டர் அருங்காட்சியகம்



**ஜிப்ரால்டர் அருங்காட்சியகம்** ஜிப்ரால்டர் நாட்டின் வரலாறு, பண்பாடு, புவியியல் தொடர்பான ஆவணங்கள் சேர்க்கப்பெற்ற அருங்காட்சியகம். 1930 இல் நிறுவப்பட்டது முதல் தற்கால வரை இயங்குகிறது. ஜிப்ரால்டரின் வரலாறு தொடர்பான திரைப்படங்கள், கடல் வாழ் உயிரினங்களுக்கான அறை, இடைக்காலப் பொருட்கள், மூர்களின் குளியலறை ஆகியவற்றைக் கொண்டுள்ளது.  

## மேற்கோள்
# ஜிப்ரால்டர்பீடியா

**ஜிப்ரால்டர்பீடியா** (Gibraltarpedia), ஜிப்ரால்டர் நாட்டைப் பற்றிய அதிக தகவல்களை விக்கிப்பீடியாவில் எழுத தொடங்கப்பட்ட துணைத் திட்டமாகும். இது ஜிப்ரால்டர் அரசால் ஜூலை 2012 இன் போது அறிவிக்கப்பட்டது. தொடக்கத்தில், ஜிப்ரால்டர் தொடர்பான வரலாறு, பண்பாடு, புவியியல் பற்றிய கட்டுரைகள் அதிகம் எழுதப்படுவது குறிக்கோளாக முன்னிறுத்தப்பட்டது.  
விக்கிமீடிய நிறுவன அறக்கட்டளை நபர் ஒருவர் ஜிப்ரால்டர் அரசின் சுற்றுலாத் துறையிடம் கையூட்டு பெற்றுக்கொண்டு சுற்றுலாவை வளர்க்க விக்கிப்பீடியாவைப் பயன்படுத்துவதாக செய்திகள் வெளியாயின. விக்கிப்பீடியாவின் முதற்பக்கத்தில் ஒரே மாதத்தில் ஆறு கட்டுரைகள் ஜிப்ரால்டர் பற்றிய கட்டுரைகள் இடம் பெற்றிருந்தன என குற்றம் சாட்டப்பட்டது. விக்கிப்பீடியாவைப் பற்றிய சர்ச்சையான செய்திகளும் வெளியாயின.
# தேசிய தொழில்நுட்பக் கழகம், துர்காபூர்



**தேசிய தொழில்நுட்பக் கழகம், துர்காபூர்** (National Institute of Technology, Durgapur, NITDGP), என்பது இந்தியாவின் மேற்கு வங்க மாநிலத்தின் துர்காபூரில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் மண்டலப் பொறியியல் கல்லூரி, துர்காபூர் (Regional Engineering College, REC) என அழைக்கப்பட்டது.
# சரத்சந்திர சட்டோபாத்யாயா



**சரத்சந்திர சட்டோபாத்யாயா** (*Sarat Chandra Chattopadhyay* , வங்காளம்: শরৎচন্দ্র চট্টোপাধ্যায়) அல்லது **சரத்சந்திர சட்டர்ஜீ** (*Sarat Chandra Chatterjee*, 15 செப்டம்பர் 1876 – 16 சனவரி 1938) இருபதாம் நூற்றாண்டின் வங்காள மொழி இலக்கியத்தில் ஒரு மாபெரும் அறிஞர் மற்றும் எழுத்தாளர் ஆவார். விளிம்புநிலை மக்களின் இலக்கியங்களை படைத்ததற்காக ரபீந்திரநாத் தாகூரால் பெரிதும் பாராட்டப் பெற்றார். சரத்சந்திரர் ஏழையாகப் பிறந்தார். இவர் எளிமையானவராகவும், விருந்தோம்பும் பண்புடையவராகவும், அடக்கமானவராகவும் இருந்தார். சரத்சந்திரர் மகாத்மா காந்தியை விமர்சித்துக் கொண்டிருந்த போதும் காங்கிரஸ் இயக்கத்தில் சேர்ந்து, ஹவுரா மாவட்டக் காங்கிரஸ் இயக்கத் தலைவராகவும் ஆனார். அவருடைய **பதேர் தோபி(வழி வேண்டுவோர்) அக்கால புரட்சியாளர்களின் வேதப் புத்தகமாக கருதப்பட்டது. ஆங்கிலேய அரசால் இப்புத்தகம் தடை செய்யப்பட்டது.**  

## தேவதாஸ்
’தேவதாஸ்’ எனும் கதையைப் பதினேழு வயதில் எழுதினார். இக்கதை பல மொழிகளிலும் மீண்டும் திரைவடிவம் பெற்றுவந்தது.
# கங்காணி முறை


**கங்காணி முறை** என்பது மலாயாவைப் பிரித்தானியர்கள் ஆட்சி செய்த போது, கூலி வேலைகளுக்கு ஆட்களைச் தென்னிந்தியாவில் இருந்து சாதுர்யமாக அழைத்துக் கொண்டு வரும் முறை ஆகும்.  

ஆங்கிலேய முதலாளிகள் தங்கள் வேலைகளை எளிமையாக்குவதற்காக இந்த கங்காணி முறையை அமுல்படுத்தினார்கள். மலாயாவில் இருந்த ஆங்கிலேய முதலாளிகள் பணம் கொடுத்து கங்காணிகளைத் தென்னிந்தியாவிற்கு அனுப்பி ஆட்களைக் கொண்டு வருமாறு பணித்தனர்.  

மழையை நம்பி விவசாயத்தில் ஈடுபட்ட கிராமங்களில் நிலவிய வறுமை கங்காணிகளுக்கு சாதகாக அமைந்தது. அனைத்து விதமான நம்பிக்கைகளையும் அளித்து, ஆட்களைப் பிடித்துச் செல்லும் வேலைகளை இந்தக் கங்காணிகள் மிகத் திறமையாகச் செய்து வந்தனர்.  

மலாயாவில் எளிதாக சம்பாதித்து குறுகிய காலத்தில் பணக்காரர் ஆகிவிடலாம் என்ற கங்காணிகள் ஆசை காட்டியதை நம்பிய தென்னிந்திய மக்கள், மலாயாவுக்குள் ஆயிரக் கணக்கில் அழைத்து வரப்பட்டனர். தமிழர்கள், தெலுங்கர்கள், மலையாளிகள் என்று பல பிரிவு தென்னிந்திய மக்களும் சஞ்சிக்கூலிகளாய் மலாயாவுக்கு கொண்டு வரப்பட்டனர்.  

கங்காணிகளை முழுக்க நம்பிய கிராம மக்கள் கடல் கடந்து பயணம் மேற்கொண்டார்கள். மலாயாவிற்குச் சஞ்சிக்கூலிகளாகக் கப்பலில் கொண்டு வரப்பட்டவர்களில் பலர் நோய்வாய்ப்பட்டு கப்பலிலேயே இறந்துபோனார்கள். அப்படி இறந்தவர்களின் உடல்களைக் கடலில் தள்ளிவிட்டார்கள்.  

மலாயாவை அடைந்த சஞ்சிக்கூலிகள் ரப்பர், தேயிலை, காபி, கரும்புத் தோட்டங்களில் அடிமைத் தொழிலாளிகளாக்கப்பட்டனர். கங்காணிகள் ஆங்கிலேய முதலாளிகளின் விசுவாசமான கையாட்களாக செயல்பட்டு தோட்டத் தொழிலாளர்களுக்கு பல கொடுமைகளை இழைத்தனர். இவர்களைக் கறுப்புக் கங்காணிகள் என்று அழைப்பதும் உண்டு.
# இயல்புப் புணர்ச்சி (இலக்கணம்)

**இயல்புப் புணர்ச்சி** என்பது சொற்களோ அல்லது சொல்லின் உறுப்புகளோ எவ்வித மாற்றமும் இல்லாமல் இயல்பாக வரும் சொற் புணர்ச்சி வகை ஆகும்.  

## எடுத்துக்காட்டு
- மண் + வெட்டி = மண்வெட்டி
- எமது + நாடு = எமதுநாடு

ஆகவே நிலைமொழியும் வருமொழியும் இணையும் போது அவற்றின் வடிவங்களில் எவ்வித மாற்றமும் இருக்காது.  

'''  
| நிலைமொழி | புணர்ந்தசொல் |  |  |
| --- | --- | --- | --- |
| கடல் | அழகு | கடலழகு |  |
| அவர் | ஆல் | அவரால் |  |
| மாணவர் | அணி | மாணவரணி | } |

இங்கு வரும் ல், ர் என்பன நிலை மொழி இறுதியில் உள்ள மெய்யெழுத்துக்களாகும். அ, ஆ வருமொழியில் முதல் எழுத்துகளாகும். இங்கு மெய்யும் உயிரும் சேர்ந்து உயிர்மெய் ஆகியுள்ளன. இதுவும் இயல்புப் புணர்ச்சியேயாகும்.  

ல் + அ = ல  

ர் + அ = ர  

ர் + ஆ = ரா  

மெய்மேல் உயிர் வந்து ஒன்றுவது இயல்பே என்பது தொல்காப்பியம். எனவே இங்கு மெய் எழுத்துகளோடு உயிரெழுத்து இயல்பாக இணைந்தது.
# அளவெட்டி வெளிவயல் முத்துமாரி அம்மன் ஆலயம்



**வெளிவயல் முத்துமாரி அம்மன் ஆலயம்** யாழ்ப்பணத்தின் வடக்கே அளவெட்டி என்ற ஊரின் தெற்கே வயற்கரை ஓரத்தில் அமைந்துள்ள முத்துமாரியம்மன் கோவில் ஆகும்.  

இக்கோவில் 250 ஆண்டுகள் பழமையானது என்பர். 1984 ஆகஸ்ட் 31 இல் இக்கோவில் புதிதாய்க் கட்டப்பட்டு குடமுழுக்கும் நடைபெற்றது. அப்போது பிள்ளையார், முருகன், வைரவர் ஆகியோருக்கும் சுற்றத்துக் கோயில்கள் அமைக்கப்பட்டன. பின்னர் 2001 மே 4 ல் குடமுழுக்கு நடைபெற்றது.  

## சுற்றத்து தெய்வங்கள்
கோவிலைச்சுற்றிலும் பல சுற்றத்து தெய்வங்கள் காணப்படுகின்றன. முருகன், பிள்ளையார், சண்டேசுவரர் போன்ற தெய்வங்களும் தேர் உள்ள இடத்திற்கு அருகில் பைரவரும் காணப்படுகின்றார்.  

## கோவில் மரம்
இக்கோவிலின் கோவில் மரம் (தல விருட்சம்) வேப்பமரமாகும். கோவிலுக்கு முன் இரு கோவில் மரங்கள் காணப்படுகின்றன.
# வார்ப்புரு:அறப்போராட்ட வடிவங்கள்

- அறப்போர்
- அகிம்சை - (:en:Nonviolence)
- சத்தியாக்கிரகம்
- ஒத்துழையாமை
:* ஒத்துழையாமை இயக்கம்  
- உண்ணாநிலை
- அடையாள உண்ணாநிலை
- ஆர்ப்பாட்டம்
- கவனயீர்ப்பு போராட்டம்
:* சித்தரிப்பு  
- பேரணி, ஊர்வலம்
- மனிதச் சங்கிலி
- புறக்கணிப்பு - Boycott
- கடையடைப்பு - கத்தால்
- :en:Picketing
- :en:Demonstration (people)
- உருவபொம்மை எரித்தல்
- உள்ளிருப்புப் போராட்டம்
- முற்றுகைப் போராட்டம்
- மறியல் போராட்டம்
- சட்ட மறுப்பு - Civil disobedience
- தீக்குளிப்பு (இது வன்முறையானது என்று சிலர் வகைப்படுத்துவதுண்டு)
- கருப்புக் கொடி
- கடையடைப்பு
- வரிகொடாப் போராட்டம்
# டெமோக்கிரட்டிசு



**டெமோக்கிரட்டிசு** (Democritus, , "மக்களின் தேர்வு") (கி.மு. ஏறத்தாழ 460 – ஏறத்தாழ 370) கிரேக்க நாட்டின் அப்டெர்ரா, திரேசில் பிறந்த தொன்மை கிரேக்க மெய்யியலாளர் ஆவார். இவர் சாக்கிரடிசுக்கு முந்தைய தாக்கமிக்க மெய்யியலாளராகவும் அண்டத்தில் அணுத்தன்மையை வழிமொழிந்த லெசிப்புசின் சீடராகவும் இருந்தார்.  

இவரது பங்களிப்புகள் இவரது குரு லெசிப்புசுவின் பங்களிப்புகளுடன் பிணைந்துள்ளதால் இவரது ஆக்கத்தை மட்டும் பிரித்தறிய இயலாது உள்ளது. இவர்களது அணுத்தன்மை குறித்தான முன்னறிதல்கள் அணுக்கருனி கட்டமைப்பு குறித்த 19வது நூற்றாண்டு புரிதல்களுடன் ஒத்துள்ளன. இதனால் டெமோக்கிரட்டிசை மெய்யியலாளராக நோக்காது அறிவியலாளராகவும் சிலர் கருதுகின்றனர். இருப்பினும் இரு கருதுகோள்களும் முற்றிலும் வெவ்வேறு அடிப்படைகளைக் கொண்டவை. டெமோக்கிரட்டிசு தொன்மை ஏதென்சால் பெரிதும் புறக்கணிக்கப்பட்டாலும் அதே வடபகுதியில் பிறந்த மெய்யியலாளர் அரிசுட்டாட்டிலால் நன்கு அறியப்பட்டிருந்தார். பிளேட்டோ இவரை மிகவும் வெறுத்து இவரது அனைத்து நூல்களையும் எரிக்க விரும்பினார்.  

டெமோக்கிரட்டிசு கிரேக்கத்தின் திரேசு பிராந்தியத்தின் தென்பகுதியில் உள்ள அப்டீரா என்ற நகரில் பிறந்தார். செல்வந்தரான இவரின் தந்தை விட்டுச் சென்ற பரம்பரையை சொத்தை செலவழித்து தொலைதூர நாடுகளுக்குச் சென்று தனது அறிவுத் தாகத்தைத் தீர்த்துக் கொண்டார். இவர் ஆசியாவிற்கு பயணம் செய்தார், மேலும் இந்தியா மற்றும் எத்தியோப்பியாவை அடைந்ததாகக் கூறப்படுகிறது. பல நாடுகளை சுற்றிவந்த பிறகு இவர் மெய்யியல் ஆய்வில் ஈடுபட்டு வாழ்வு முழுவதும் அதில் செலவழித்தார். அணுக்கள் பலவற்றின் சேர்கையினாலேயே உலகத்தின் சகலமும் தோன்றுகின்றன என்றார். எனவே இவரை அணுவாதத்தின் தந்தை என்கின்றனர்.  

இவர் பல துறைகள் குறித்து ஆய்வு செய்து புதிய கருத்துகள் வெளியிட்டார். கணிதம், பௌதிகம், வானியல், பூகோளம், உடற்கூறியல், உளவியல், மருத்துவம், இசை, சிற்பம் போன்றவை குறித்து பல நூல்களை இயற்றினார்.  
## மேற்சான்றுகள்

## மேலும் அறிய
- 
- 
- 
-
# 9793 டோர்வால்டுசு



**9793 டோர்வால்டுசு**(ஆங்கிலம்:9793 Torvalds) என்பது 1996-ம் ஆண்டு ஜனவரி 16-ம் நாள் ஸ்பேஸ்வாட்ச்-ஆல் (Spacewatch) கண்டுபிடிக்கப்பட்ட ஒரு சிறுகோள் ஆகும். இச்சிறுகோளுக்கு லினக்சு கருனியை உருவாக்கத்தை துவங்கி முக்கிய பங்களித்த காரணத்திற்காக மிகவும் அறியப்பட்ட பின்லாந்து-அமெரிக்க கணினி நிரலாளரான லினசு டோர்வால்டுசின் நினைவாக இப்பெயர் இடப்பட்டுள்ளது.
# 9965 குனூ



**9965 குனூ** என்பது சி-வகையைச் சேர்ந்த ஒரு சிறுகோள் ஆகும். இது சூரியனை ஒவ்வோரு 3.76 வருடங்களுக்கு ஒருமுறை சுற்றிவருகிறது. இது 1992-ம் ஆண்டு மார்ச் 5-ம் நாள் ஸ்பேஸ்வாட்சால் கண்டறியப்பட்டபொழுது, தற்காலிகமாக "" எனப்பட்டது. இதற்கு பிறகு, குனூ திட்டத்தின் நினைவாக இப்பெயரிடப்பட்டது.
# திருக்காளத்தி நாதர் உலா

**திருக்காளத்திநாதர் உலா** கவிராச பிள்ளை எழுதிய 16 ஆம் நூற்றாண்டு நூல். இந்த நூலின் பெயர் சில ஏடுகளில் **காளத்தியாள்வார் உலா** என்று உள்ளது. இது சொற்சுவையும், பொருட்சுவையும் கொண்ட நூல்.  

## நூலில் சொல்லப்படும் செய்திகள்
- சிவன் ஐம்பூதமாய் விளங்குகிறான்.
- காளத்தியில் சிவன் ஒலி தரும் காற்றாக விளங்குகிறான்.
- காளத்தி ஆற்றூர் தொண்டைநாட்டின் பகுதி
- காலத்திக்கு மூன்று சோழர்கள் விக்கிரம சோழன், குலோத்துங்கன், இராசேந்திர சோழன் திருப்பணி செய்தனர். அதனால் இவ்வூருக்கு மும்முடிச் சோழபுரம் என்னும் பெயரும் உண்டு.
- வரகுண பாண்டியன் இவ்வூரை வழிபட்டான்
- நக்கீர தேவ நாயனார் பாடிய கயிலைபாதி காளத்திபாதி அந்தாதி என்னும் நூலை நினைவுகூர்கிறார்.
- அணு, துடி, கலை, காட்டை, கணம், மாத்திரை, எல்லை, கடிகை, நண்பகல், காலை, உச்சி, அந்தி, திதி, வாரம், நட்சத்திரம், யோகம், கரணம், ஓரை, மாதம், உவா, வருடம், உகம், கற்பம், சங்காரம் – முதலான கால கால-அளவைப் பெயர்கள் இந்த நூலில் குறிப்பிடப்பட்டுள்ளன.
- பச்சை, வடம், கலை, மேற்கட்டி, சிறுபாகை, அணைபாகு, சட்டை, கச்சு, பவந்தம், துப்பட்டி, துண்டம், கோவணம், போர்வை, வேட்டி – முதலானவை நூலில் குறிப்பிடப்பட்டுள்ள பருத்தி ஆடைகள்.
- கடல், கழிநீர், ஏரி, நீர்க்குளம், கால்வாய், துரவு-கிணறு, நீர் வற்றாத தடாகம், மடு, கேணி, வாடவி, ஆறை, அகழ், ஊற்று, ஓடை – என்னும் நீர்நிலைகளின் பெயர் தொனிக்குமாறு பாடல்கள் பாடப்பட்டுள்ளன.
- பெதும்பைப் பருவத்தில் கழங்காடுதலும், மங்கைப் பருவத்தில் அம்மானையாடுதலும் சொல்லப்படுகின்றன.
- வடதமிழர்களின் குலதெய்வமாக திருக்காளத்தியப்பரை வணங்கினார்கள்.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு
# திருவாட்போக்கி நாதர் உலா

**திருவாட்போக்கிநாதர் உலா** கவிராச பிள்ளை எழுதிய 16 ஆம் நூற்றாண்டு நூல். **இரத்தினகிரி உலா** என்றும் இந்நூல் வழங்கப்படுகிறது.  

குளித்தலையை அடுத்து உள்ள இந்த இரத்தினகிரிக்கு மரகதாசலம், மாணிக்கமலை என்னும் பெயர்களும் உண்டு. சிவன்கோயில் உள்ள மலைகளில் அதிகமான உயரம் கொண்ட மலை. நல்ல படிக்கட்டுகள் இருப்பினும் ஏறுவதற்குக் கடினமானதாக உள்ளது. சிவாயம் என்னும் மந்திர வடிவில் மலை அமைந்திருப்பதால் இம்மலை உள்ள ஊருக்கும் சிவாயநகர் என்னும் பெயர் அமைந்ததாம். சிவாயமலை இப்போது அய்யர்மலை என்னும் பெயர் கொண்டு விளங்குகிறது.  
## வாட்போக்கி கதை
ஆரியமன்னன் என்பவனுடைய மணிமுடி மறைந்து போயிற்று. இந்த மலைக்கு வந்து பெற்றுக்கோள்ளுமாறு இறைவன் கனவில் தோன்றிக் கூறினார். மன்னன் இம் மலைக்கு வந்தான். இறைவன் வேதியன் உருவில் தோன்றி அங்கிருந்த கொப்பரையை 1000 குடம் காவிரி நிரால் திரப்பினால் மணிமுடி கிடைக்கும் என்றார். மலை காவிரி ஆற்றிலிருந்து ஐந்து மைல் தொலைவில் உள்ளது. மன்னன் வேதியர் சொன்னபடி 1000 குடம் தண்ணீர் கொண்டுவந்து ஊற்றினான். கொப்பரை நிரம்பவில்லை. மன்னன் வேதியரிடம் நிகழ்ந்த்தைச் சொன்னான். மன்னன் மண்குடத்தில் தண்ணீர் கொண்டுவந்ததால் பொதிவாசி 100 குடம் தள்ளுபடி என்று கூறி மேலும் 100 குடம் நீர் ஊற்றுமாறு கூறினார். மன்னன் 100 குடம் ஊற்றினான். வேதியர் 10 குடம் பொதிவாசி என்றார். மன்னன் அதையும் கொண்டுவந்து ஊற்றினான். வேதியர் ஒருகுடம் பொதிவாசி என்றார். மன்னன் அதையும் கொண்டுவந்து ஊற்றினான். வேதியர் உழக்கு நீர் பொதிவாசி என்றார். மன்னனுக்குச் சினம் வந்துவிட்டது. வேதியரை வாளால் வீசினான். தலையில் வெட்டு வாங்கிய வேதியர் மறைந்தார். இதனால் இங்குள்ள இறைவன் திருமேனியின் தலையில் தழும்பு இருப்பதாகச் சொல்கிறார்கள். வாளால் வீசப்பட்ட இறைவன் வாட்போக்கி எனப்பட்டான். – இது கதை.  

## நூல் அமைதி
காப்பு வெண்பா ஒன்றும் 408 கண்ணிகளும் கொண்ட நூல் இது.  

இந்த நூல் கவிராச பிள்ளை எழுதிய திருக்காளத்திநாதர் உலாவைப் போல அத்துனை இலக்கிய நலம் உடையதாக அமையவில்லை. நடையும், பருவ மங்கையர் பற்றிய செய்திகளும் காளத்திநாதர் உலாவில் உள்ளது போன்றே உள்ளன.  

நூலில் அவ்வூரில் வாழ்ந்த வாட்போக்கிப் பண்டிதர், தட்சிணாமூர்த்திப் பண்டிதர், தியாக வினோத குரு, மாணிக்க வாசக தேசிகர், பக்கம்பையன், வேலாயுதன் முதலானோர் குறிப்பிடப்பட்டுள்ளனர். இவர்களின் தூண்டுதலால் இந்த நூல் எழுதப்பட்டிருக்க வேண்டும்.  

அதிரூபம், ஏகீபவித்தல், சல்லாப லீலாகானம், சாம்பசின், தானா பதிக்கம், புக்கினான், பம்மகத்தி முதலான் பல அருஞ்சொற்கள் நூலில் காணப்படுகின்றன.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு
# உ. தனியரசு



**உ. தனியரசு** (U.Thaniyarasu), ஒரு தமிழக அரசியல்வாதி ஆவார். தாராபுரத்தைச் சேர்ந்த இவர் 2016 முதல் 2021 வரை காங்கேயம் சட்டமன்றத் தொகுதி உறுப்பினராக இருந்தார்.  

## ஆரம்பகால வாழ்க்கை
கோவை மாவட்டம் (தற்போதைய திருப்பூர் மாவட்டம்) தாராபுரம் வட்டம், கவுண்டச்சிபுதூர் என்ற கிராமத்தில் உடையாக்கவுண்டர், பழனியம்மாள் தம்பதியருக்கு இரண்டாவது மகனாக மார்ச் 20 1967-இல் பிறந்தார். கவுண்டச்சிபுதூரில் ஆரம்பக் கல்வியும், மேனிலைப்பள்ளி தாராபுரத்திலும் கற்றார்.  

## அரசியல்
முதுகலை அரசியல் அறிவியல் பயின்றார். தன் இனத்திற்கான அரசியல் அதிகாரத்திற்காகவும், சமூக பாதுகாப்பிற்காகவும் தொடங்கப்பட்ட இயக்கங்கள், கட்சிகள் தோல்வியுற்று, முடங்கியதால், அரசியல், பொருளியியல், சமுகப் பாதுகாப்பு, இட ஒதுக்கீடு, ஆட்சி அதிகாரத்தில் தன் இனத்திற்குரிய பங்கீடு தேவை என்று கருதி 2001 மார்ச் 14 அன்று கோவை எஸ். என். அரங்கத்தில் நூற்றிற்கும் குறைவான உறுப்பினர்களை வைத்து தமிழ்நாடு கொங்கு இளைஞர் பேரவை என்ற அமைப்பைத் தொடங்கினார்.  

வேளாளர், கவுண்டர் இன சாமானிய மக்களிடையே சமநீதி ஏற்படுத்தி அரசியல் விழிப்புணர்வு பெற்று அதிகாரம் பெற வேண்டி 7 மாநாடுகள் தமிழ்நாடு கொங்கு இளைஞர் பேரவையின் சார்பாக நடத்தி உள்ளார்.  

## சட்டமன்ற உறுப்பினர்
கடந்த 2011ஆம் ஆண்டு 14ஆம் சட்டமன்றத் தேர்தலில் அதிமுக கூட்டணியில் உ.தனியரசு நாமக்கல் மாவட்டம், பரமத்தி வேலூர் சட்டமன்றத் தொகுதியில், போட்டியிட்டு 31,018 வாக்குகள் வித்தியாசத்தில் வெற்றி பெற்றார்.  

2016-இல் நடைபெற்ற சட்டமன்றத் தேர்தலில் உ.தனியரசு தலைமையிலான தமிழ்நாடு கொங்கு இளைஞர் பேரவை, அதிமுகவுடன் கூட்டணி வைத்து காங்கேயம் தொகுதியில் 13,135 வாக்குகள் வித்தியாசத்தில் வெற்றி பெற்றார்.
# பயிர் வட்டம்

, ஐக்கிய இராச்சியம், 2001.]]  

**பயிர் வட்டம்** என்பது கோதுமை, பார்லி, கம்பு, சோளம், அல்லது ரேப் விதை போன்ற பயிர்களை பரவலாகச் செய்த மிகுதியான அமைப்பு ஆகும். அவை எப்போதும் வட்ட வடிவில் இல்லாததால், பயிர் வட்டங்களை பெரும்பாலும் பயிர் அமைப்புகள் என்றே குறிப்பிடப்படுவது வழக்கம்.ஆவணப்படுத்தப்பட்ட நிகழ்வுகள் 1970 முதல் தற்போது வரை கணிசமாக அதிகரித்துள்ளது.  

'ஆப்பிரிக்க பாலைவனத்தில் உள்ள பயிர் வட்டங்கள் விசித்திரமானவையல்ல; கரையான்களால் உருவாகியது' என மார்சு 29 சயன்சு அறிவியலாளர்கள் அறிக்கையில் தெரிவிக்கப் பட்டுள்ளது.
# கதிர்க்குருவி


**கதிர்க்குருவி** (*prinia inornata*) is ஒரு சிறிய பறவை எனினும் அதன் பழக்க வழக்கங்களைக்கருதி இதற்கு பல பெயர்கள் உண்டு. (எ-டு: Plain Prinia, or the Plain, or White-browed, Wren-Warbler). இது முன்பு செம்பட்டைக்கால் கதிர்க்குருவி (Tawny-flanked Prinia, Prinia subflava (Gmelin, 1789)), என்றும் எண்ணப்பட்டது. எனினும் செம்பட்டைக்கால் கதிர்க்குருவி சகாரா பாலைவனத்தின் தெற்கு காணப்பெறும் தனி இனம் என்று பிறகு பிரிக்கப்பட்டது.  

## பரம்பல்
*Prinia inornata* என்ற விலங்கியல் பெயர் கொண்ட இப்பறவை தென்கிழக்கு ஆசியாவில் பாக்கித்தான் முதல் இந்தியா மற்றும் தெற்கு சீனா வரை பரவிய வலசை வாரா பறவையினம். ஒரே இடத்தில் தங்கி இனவிருத்தி செய்யும். இலங்கையில் மட்டுமே வாழும் ஒரு துணை இனமானது குளிர்காலங்களில் மேலுடல் வெளிரிப்போன இளஞ்சிவப்பும், அடிப்பகுதி இளஞ்சாம்பலும், குட்டையான வாலும் கொண்டிருக்க; வேனிற்காலத்தில் நீண்ட வாலைக்கொண்டிருக்கும்.  

## உருவமைப்பு
இவை 13 முதல் 14 செ.மீ. நீளம் வரை வளரக்கூடியவை. வட்ட வடிவ சிறகுகளும், நீண்ட வாலும், பலம் பொருந்திய கால்களும், சிறிய குட்டையான கருத்த அலகும் உண்டு. அடிப்பகுதி இளஞ்சாம்பல் நிறத்தையும், மேல்பகுதி கருஞ்சாம்பல் நிறத்தையும் கொண்டிருக்கும். இனவிருத்தி காலங்களில் உடலின் மேல்பகுதி சாம்பல் நிறம் கொள்ளும். இருபாலினமும் ஒரே மாதிரியாகத் தோற்றமளிக்கும்.  

## குணாதிசயங்கள்
### வாழ்விடங்கள்
வளர்ந்த கோரைப்புல் பெருகியுள்ள இடங்களை விரும்பி வாழ்கின்றன இவை நீர் நிலைகள் அருகில் இருக்க விரும்பும். இதற்கு முக்கிய காரணம் இவை பூச்சியுண்ணியாக இருப்பதே.  
### ஒலி
இவற்றின் ஒலி ட்லீஈஈ-ட்லீஈஈ-ட்லீஈஈ என்று தொடர்ந்து ஒலிக்கும். மிகத்துள்ளியமாக இதன் ஒலியைக்கண்டறியலாம்.  
## உணவு
மற்ற சிறுகுருவிகள் போன்று கதிர்க்குருவி பூச்சியுண்ணி. குளக்கரைகள், புல் படுக்கைகள், நதிக்கரைகள், வயல்வெளிகள், காடுகள் என்று எங்கெல்லாம் பூச்சிகள் உள்ளனவோ, அங்கெல்லாம் இவை பல்கிப்பெருகுகின்றன.  

## இனப்பெருக்கம்
நன்கு வளர்ந்த கோரைப்புற்களில் தன் கூடுகளை அமைக்கும். கூடு கட்டும் பறவைகள் பஞ்சு, சிறு நூல் கண்டுகள், கோரைப்புல்லின் பஞ்சு போன்ற உருப்பு என பல பொருட்களைப் பயன்படுத்தும். மிகவும் மறைவாக கீழிருக்கும் நீர் எவ்வளவு உயர்ந்தாலும் கட்டிய கூட்டை நனைக்காமல் வடிவமைக்கும். இவ்வாறான கூட்டில் 3 முதல் 6 முட்டைகளை இடும். குஞ்சுகளுக்கும் பூச்சிகள் தீனியாக அளிக்கப்படுகிறது.  

## படிமங்கள்


## மேற்கொண்டு படிக்க
- *Warblers of Europe, Asia and North Africa* by Baker,
- *Birds of India* by Grimmett, Inskipp and Inskipp,
- *Birds of The Gambia* by Barlow, Wacher and Disley,
# போரான் நியூட்ரான் பிடிப்பு மருத்துவம்


போரான் நியூட்ரான் பிடிப்பு மருத்துவம் (Boron neutron capture therapy ) என்பது இன்றும் ஆய்வுலுள்ள ஓர் புதுமையான கதிர் மருத்துவ முறையாகும். இங்கு புற்றுநோய் கண்டுள்ள புதுவளர்ச்சித்(neoplasm ) திசுக்களில் போரான் சேருமாறு, போரான் கலந்துள்ள  
மருந்து ஊசிமூலம் நோயாளிக்கு செலுத்தப்படுகிறது. மருந்திலுள்ள போரான் புற்றுது திசுவில் உள்ள நிலையில் வேகம் குறைந்த வெப்ப நியூட்ரான்களால் தாக்கும் போது போரான் அணுக்கள் நியூட்ரான்களை ஏற்கின்றன. இதன் காரணமாக அணுக்கரு வினை நிகழ்ந்து லிதியமும் ஆல்ஃபா துகள்களும் தோற்றுவிக்கப் படுகின்றன. இந்த ஆல்ஃபா  
துகள்களின் ஆற்றல் 2.79மி. எ.வோ(MeV)ஆகும். அதன் செல்தொலைவு (Range) திசுக்களில் 11 மைக்ரான்களாகும். ஆல்ஃபா துகள்களும் பின் உந்த லிதியமும் தங்கள் ஆற்றலை புற்றுத் திசுக்களில் இழந்து இவைகள் அழிய காரணமாகின்றன. இதுபோல் கடோலினியம் நியூட்ரான் பிடிப்பு மருத்துவம் மூளைப் புற்று நோய்க்கு பயன் படுகிறது.  

போரான் -10 உடன் ஒரு நொதுமி (நியூட்ரான்) சேர்ந்து போரான் 11 ஆவதையும், விளைபொருள்களாக இலித்தியம் அணுவும் 2.79 மெகா எதிர்மின்னி வோல்ட்டு ஆற்றலுடைய ஆல்ஃபா துகள் வெளிப்படுவதையும் காட்டும் குறியீடு:  

10 B +n → 11B →→ 7Li + α (2.79 MeV)
# பஞ்ச கேதார தலங்கள்



இந்தியாவின் உத்தரகண்ட் மாநிலத்தின் கார்வால் கோட்டத்தில் சிவாலிக் மலையில் அமைந்துள்ள கேதார்நாத், துங்கநாத், ருத்ரநாத், மத்தியமகேஷ்வர் மற்றும் கல்பேஷ்வரர் ஆகிய ஐந்து இடங்கள் **பஞ்ச கேதார தலங்கள்** என்று அழைக்கப்படுகின்றன. இந்த சிவத் தலங்களில் சிவபெருமானின் உடல் பாகங்கள் தோன்றியதாக சைவர்கள் நம்புகிறார்கள். இதனால் சிவபெருமானை கேதரநாதன் என்றும் அழைக்கின்றார்கள்.  

கேதாரம் என்பது இமயமலைசாரலைக் குறிப்பதாகும். மலையைச் சார்ந்த வயல் பகுதியை கேதாரம் என்றழைக்கின்றார்கள்.  

## இடம் - சிவனின் பாகம்

1. கேதார்நாத் - உடல்
1. துங்கநாத் - கைகள்
1. ருத்ரநாத் - முகம்
1. மத்தியமகேஷ்வர் - தொப்புள்
1. கல்பேஷ்வர் - தலைமுடி
# காற்றழுத்தவியல்



**காற்றழுத்தவியல்** (*Pneumatics*) என்ற தொழில்நுட்ப பிரிவில் இயந்திர இயக்க நோக்கத்துடன் அழுத்தத்தில் உள்ள வளிமம் குறித்த ஆய்வுகளும் அதன் பயன்பாடும் அடங்கும்.  

காற்றழுத்தவியல் அமைப்புகள் விரிவாக தொழிற்துறையில் பயன்படுத்தப்படுகின்றன. பெரும்பாலான தொழிற்சாலைகளில் அழுத்தத்தில் உள்ள காற்று அல்லது செயலறு வளிமக் குழாய்கள் அமைக்கப்பட்டுள்ளன. மையமாக அமைக்கப்பட்டுள்ள மின்விசையால் இயங்கும் வாயு அழுத்தியிலிருந்து காற்றழுத்த உருளைகளுக்கும் மற்ற காற்றழுத்த கருவிகளுக்கும் வரிச்சுருள் ஊடிதழ் மூலமாக வழங்கப்படுகின்றன. பெரும் எண்ணிக்கையிலான மின்சார இயக்கிகளுக்கும் மின் ஏவிகளுக்கும் மாற்றாக இது குறைந்த செலவில் பாதுகாப்பான, நெகிழ்வுள்ள, நம்பத்தக்க வகையில் இயக்குவிசையை தொழிற்பட்டைகளுக்கு வழங்குகிறது.  

காற்றழுத்தவியல் பல் மருத்துவம், கட்டுமானம், சுரங்கத் தொழில், போன்ற பிற துறைகளிலும் பயன்படுத்தப்படுகிறது.  
## காற்றழுத்தவியல் கருவிகளுக்கான சில காட்டுகள்

- காற்றழுத்த துளையிடுகருவி (ஜாக்ஹாம்மர்) - சாலைப்பணியாளர்களால் பயன்படுத்தப்படுகிறது
- ஆணித் துப்பாக்கி
- நிலைமாற்றி
- காற்றழுத்த ஏவிகள்
- வாயு அழுத்திகள்
- வெற்றிட ஏற்றிகள்
- பரோசுடார் அமைப்புகள்
- கம்பிவட புகுத்திகள் - தரையடி தடக்குழாய்களில் கம்பிவடத்தை செலுத்திட
- காற்றுத் தடுப்பான்கள் - பேருந்துகள், தொடருந்துகள் மற்றும் சரக்குந்துகள்

## நீர்ம விசையியலுடன் ஒப்புநோக்கல்

காற்றழுத்தவியலும் நீர்ம விசையியலும் பாய்ம ஆற்றலின் பயன்பாடுகளே. காற்றழுத்தவியலில் காற்று அல்லது நெருக்கத்தகு வளிமம் ஒன்று பயன்படுத்தப்படுகிறது; நீர் விசையியலில் நீர் அல்லது எண்ணெய் போன்ற எளிதாக நெருக்கவியலா நீர்மங்கள் பயன்படுத்தப்படுகின்றன.  
### காற்றழுத்தவியலின் நன்மைகள்

- இயக்கப்படும் பாய்மம் மிக கனமில்லாதது; எனவே ஏற்றிச்செல்லும் குழாய்கள் கனமின்றி இருக்கின்றன.
- பெரும்பாலான நேரங்களில் இயங்கு வளிமம் காற்றாக இருப்பதனால் பயன்படுத்தப்பட்ட பாய்மத்தை திரும் எடுத்துச்செல்லும் குழாய்கள் தேவையில்லை; மேலும் கசிவுகள் பெரும் சிக்கலில்லை.
- காற்று அழுத்தத்தில் இருப்பதால் அதிர்வினால் கருவி பாதிப்படைவதில்லை. காற்று அதிர்வுகளை வாங்கிக்கொண்டு கருவிக்கு சேதத்தை மட்டுப்படுத்துகிறது. நீர்ம விசையியலில், இதற்கு மாறாக, விசையை பாய்மம் நேரடியாக கருவிக்கு அல்லது இயக்குபவருக்கு மாற்றுகிறது.

### நீர்ம விசையியலின் நன்மைகள்

- உயர்ந்த ஆற்றல் அடர்த்தி - உயர்ந்த அழுத்தத்தை மேற்கொள்வதால்.
- நீர்ம விசையியல் பாய்மம் அடிப்படையில் நெருக்கவியலா தன்மை உடையன; எனவே மிகக் குறைந்த சுருள்வில் செயல் ஏற்படுகின்றது. நீர்ம ஓட்டத்தை நிறுத்துகையில், மிகக்குறைவான இயக்கமும் பளுமீதான அழுத்தத்தைக் குறைக்கிறது. மற்றதைப்போல காற்றழுத்தத்தை "கசிவுறச் செய்ய" வேண்டியதில்லை.
## மேற்சான்றுகள்

- Compressed Air Operations Manual, , McGraw Hill Book Company
# உணாத்தி


**உணாத்தி** (relay) என்பது மின்சாரத்தினால் இயக்கப்படும் நிலைமாற்றி ஆகும். பெரும்பாலான உணாத்திகள் நிலைமாற்றி அமைப்பை இயக்கிட மின்காந்தங்களை பயன்படுத்துகின்றன. இருப்பினும் பிற இயக்க கோட்பாடுகளைப் பயன்படுத்தும் உணாத்திகளும் உள்ளன. எங்கேனும் குறைந்த ஆற்றல் குறிப்பலையால் (கட்டுப்பாடு மற்றும் கட்டுப்படுத்தப்பட்ட சுற்றுகளுக்கிடையே முழுமையான மின்சாரத் தனிமைப்படுத்தலுடன்) ஒரு சுற்றை கட்டுப்படுத்த வேண்டியுள்ளதோ அல்லது ஒரு குறிப்பலை பல சுற்றுக்களை கட்டுப்படுத்த வேண்டியுள்ளதோ அங்கெல்லாம் உணாத்திகள் பயன்படுத்தப்படுகின்றன. தொலைதூர தந்தி சுற்றுகளில் முதலில் உணாத்திகள் பயன்படுத்தப்பட்டன. ஒரு சுற்றிலிருந்து வரும் செய்தியை மற்றொரு சுற்றுக்கு மீள்பரப்பு செய்ய இவை பயன்படுத்தப்பட்டன. தொலைபேசி இணைப்பகங்களில் உணாத்திகள் விரிவாகப் பயன்படுத்தப்படுகின்றன. துவக்க கால கணினிகளும் ஏரணசெ செயற்பாடுகளுக்காக உணாத்திகளை பயன்படுத்தி வந்தன.  

வலிய ஆற்றல்கொண்டு நேரடியாக மின் இயக்கி போன்றவற்றை கையாளக்கூடிய உணாத்திகள் தொடுவான் எனப்படுகின்றன. திண்மநிலை உணாத்திகள் மின்சார சுற்றுக்களை எந்தவொரு இயங்கு பாகங்களும் இன்றி இயக்குகின்றன.  
## வரலாறு
1835ஆம் ஆண்டில் அமெரிக்க அறிவியலாளர் ஜோசப் என்றி உணாத்தியை கண்டுபிடித்தார். 1831ஆம் ஆண்டில் உருவான மின்தந்தி அமைப்பை மேம்படுத்தும் முயற்சியில் இதனைக் கண்டறிந்தார்.  

இதனை ஆங்கில கண்டுபிடிப்பாளர் எட்வர்டு டேவி கண்டறிந்ததாகவும் கூறப்படுகிறது.  

இன்று நாம் காணும் உணாத்தியை ஒத்த ஒரு கருவி சாமுவேல் மோர்சின் 1840 தந்தி காப்புரிமை மனுவில் குறிப்பிடப்பட்டுள்ளது.  

## மேற்சான்றுகள்
# காயின் மற்றும் ஆபேல்

வரைந்த ஓவியம்]]  

**காயின் மற்றும் ஆபேல்** ( *Qayin*, *Hevel*)என்பவர்கள் ஆதியாகமத்தின் படி ஆதாம் மற்றும் ஏவாளின் பிள்ளைகள் ஆவார்கள்.. ஆதாமும் ஏவாளும் அனேக பிள்ளைகளைப் பெற்றாலும், ஆபேல், காயின் மற்றும் சேத் என்ற மூன்று பெயர்களை மட்டுமே ஆதியாகாமம் குறிப்பிடுகிறது. தேவனின் கட்டளையை மீறி ஞானபழத்தினை உண்ட காரணத்தினால் மனிதனாகப்பட்டவன். கடவுளினால் ஏதேன் தோட்டத்தில் இருந்து வெளியேற்றப்பட்டு தனது அன்றாட உணவிற்காக கடுமையாக உழைக்கும்படி கடவுளால் பணிக்கப்பட்டான். அதன் பின் ஆதியாகமத்தின் படிக்கு காயின் ஒரு விவசாயியாகவும் ஆபேல் ஒரு மேய்ப்பனாகவும் சித்தரிக்கப்படுகிறார். இந்த நூலின் படி தனது சகோதரனான ஆபேலை காயின் கொலை செய்தார். இதனால் மண்ணின் முதல் கொலையாளி காயின் ஆவார். முதன்முதலில் கொலையுண்ட மனிதன் ஆபேல் ஆவான். ஆதியாகமத்தில் இந்த கொலைக்கான காரணமாக எதையும் தெளிவாக குறிப்பிடவில்லை. ஆனால் காயின் தனது சகோதரனின் பால் கொண்ட பொறாமையே இந்த கொலைக்கான காரணம் என்று விமர்ச்சகர்கள் கருதுகிறனர்.  

பல்லாயிரக்கணக்கான ஆண்டுகளாக காயின் சாத்தானின் வாரிசாக போனமையால் அவனுள் உறைந்த சாத்தானின் தன்மையே தனது சகோதரனை கொலை செய்யும்படி செய்தது என விளக்கங்கள் கூறப்பட்டு வருகிறன. மேடிவல் ஆர்ட் (Madival Art) எனப்படும் பழங்கால சித்தரிப்பு முறைகளின் வழியாக ஷேக்ஸ்பியர் காலந்த்தொட்டு இன்றுவரை இவ்வாறே இந்த காரணம் சித்தரிக்கப்பட்டு வந்துள்ளது. இசுலாமியர்களின் புனித நூலான குர்-ஆன்'லும் ஆதாமின் மக்களாக (Arabic: ابني آدم) காயின் மற்றும் ஆபேல் இருவரின் கதைகள் விவரிக்கப்பட்டுள்ளன. ஆனால் குர்-ஆன்'இல் இவர்களின் பெயர் குறிப்பிடப்படவில்லை.  

### பெயர்க்காரணம்
காயின் மற்றும் ஆபேல் என்பது எபிரேய மொழியில் இருந்து கொணரப்பட்ட *Qayin*-**' மற்றும் *Havel*-**' ஆகும். இவர்களில் ஆபேல் என்பது பெயர் சொல்லிலக்கணத்தின்படிக்கு *இபில்(ibil)* எனப்படும் மந்தையாளர் அல்லது பண்ணையாளர் என பொருள்படுமான நவீன அராபிய மொழியின் இணைச்சொல்லில் இருந்து உருவாகியிருக்கலாம் என எண்ணப்படுகிறது. ஆனால் தற்காலத்தில் இந்த சொல்லானது ஒட்டக மந்தையை மட்டுமே குறிக்கப்பயன்படுகிறது. காயின் என்பது *குய்ன்(Qun)* எனப்படும் உலோகம் கையாள்பவர் என்கிற பொருள்படுபடியுமான சொல்லில் இருந்து உருவாகியிருக்கலாம் என்று கருதப்படுகிறது. அவரவர்களின் பெயர்களே அவர்கள் செய்கிற தொழிலை குறிக்கும்படியாக அமையுமாறு அழைக்கப்பட்டது. இதில் ஆபேல் கால்நடை மேய்ப்பனாகவும் காயின் விவசாயியாகவும் இருந்தமையால் இந்த பெயர்கள் வழங்கப்பட்டது. இதன் படியே ஆதாம் (man) மற்றும் ஏவாளின் ("life", Chavah in Hebrew) பெயர்களும் வழங்கப்பட்டிருக்கலாம்.  

### கொலைக்கான காரணம்

ஆதியாகமத்தில் ஆபேலின் கொலைக்காரணமாக எதையும் உறுதியிட்டு கூறவில்லை. நவீன கால விமர்ச்சகர்கள் தங்களுக்குள்ளாகவே சில காரணங்களை அலசி வகுத்துக்கொண்டனர். பொதுவாக கடவுள் காயினின் படையலை ஏற்றுகொள்ளாமல் ஆபேலின் மீது அதிகப்படியான அன்பு பாராட்டியதால் உருவான பொறாமையின் காரணமாக கொன்றிருக்கலாம் என்கிற காரணம் தவிர *மிட்ராஷ்(Midrash)* போன்ற பழங்கால ஏடுகளின்படிக்கு மேலும் ஒரு கருத்து முன்வைக்கப்படுகிறது. அதில் காயின் மற்றும் ஆபேலின் உடன்பிறந்த சகோதரியான *அக்லிமா*வை கரம்பற்றுவதில் வந்த சண்டையினால் கொல்லப்பட்டிருக்கலாம் என நம்பப்படுகிறது. காயின் தனது சகோதரியிடம் தகாத உறவுகொண்டிருந்தான் என்கிற கோணத்தில் ஆய்வாளர்களின் கருத்து இருக்கிறது.
# புல ஆழம்



வில்லையில், குறிப்பாக ஒளிப்படவியலில் **புல ஆழம்** (*depth of field (DOF)*) என்பது ஓர் காட்சியில் அருகாமை மற்றம் தொலைவிற்கிடையேயான பொருளின் தூரம் மற்றும் உருவத்தின் தெளிவாகும். எனினும் வில்லை துல்லியமாக ஒரே நேரத்தில் ஒரு இடத்தில் மாத்திரம் குவிய முடியும். தெளிவின் குறை குவியப்பட்ட தூரத்தில் ஒவ்வொரு பக்கத்திலும் மெதுவாக இடம்பெறும். புல ஆழத்தினுள் குவியாமை சாதாரண பார்வையில் உணர இயலாது காணப்படும்.  

சில வேளைகளில் முழு உருவமும் தெளிவாக விரும்பப்படும் போது பெரிய புல ஆழம் தேவைப்படுகின்றது. சில வேளைகளில் சிறிய புல ஆழம் பயனுள்ளதாகவும், முன் மற்றும் பின்புலத்திற்கு தேவையாகக் காணப்படும். நிழற்படத்தில் பெரிய புல ஆழம் ஆழமான குவிவு எனவும், சிறிய புல ஆழம் ஆழமில்லாத குவிவு எனவும் அழைக்கப்படும்.
# பழுப்பு


**பழுப்பு** (Brown) என்பது நிற கலவையால் உருவாகியதாயினும் அது பொதுவாக செம்மஞ்சளின் கருமையாக நிழழாக கருதப்படுகின்றது. செம்மஞ்சள், கருப்பு என்பவற்றால் பழுப்புநிறம், பச்சை நீல, சென்னீல, மஞ்சள், கருப்பு (*CMYK*) அச்சு நிறக்கலவையில் பயன்படுத்தப்படுகிறது. சிவப்பு, பச்சை, நீல நிறக்கலவையில் (*RGB*) பழுப்பு நிறமானது சிவப்பு, பச்சை நிறங்களினால் உருவாக்கப்படுகின்றது.
# சாம்பல் நாரை



**சாம்பல் நாரை** (*Grey Heron*, *Ardea cinerea*) நீருக்கு அருகாமையில் வாழும் பறவையினம். இது ஒரு பெரிய பறவையினம். மிகவும் உயரமாகவும் ஒல்லியாகவும் நீண்ட வளைந்த கழுத்துடனும் நீண்ட கால்களுடனும் இருக்கும்.  

நதியன், நாராயணப் பட்சி, நரையான், கொய்யடி நாரை, கருநாரை ஆகியவை இதன் வேறு பெயர்கள். பெருங்கொக்கு, சாம்பல்கொக்கு  

## உருவமைப்பு
இவை 100 செண்டிமீட்டர் உயரம் வரை வளர்ந்து 84-102 செ.மீ. நீளமும், 155-195 செமீ அகல இறக்கைகளையும் கொண்டிருக்கும்.  
உடலெடை சராசரியாக 1.02-2.08 கிலோகிராம்கள் இருக்கும்.  

இதன் உடலில் பெரும்பாலும் பழுப்பு (சாம்பல்) நிறமே காணப் பெற்றாலும், சற்றே கருத்த வெள்ளை நிறம் உடலின் அடிப்பகுதியில் தென்படும். வளர்ந்த பறவைகள் வெள்ளைத் தலையையும் மெல்லிய கொண்டையையும் கொண்டிருக்கின்றன. சிறு பறவைகளோ தலையிலும் பழுப்பைக் கொண்டிருக்கும். கழுத்தின் பக்கவாட்டில் கருப்பு புள்ளிகள் தொண்டை முதல் தோள்பட்டை வரை செல்லும். இவைகட்கு மிகவும் வலிமை வாய்ந்த மஞ்சள் நிற அலகிருக்க அதில் சிறிது இளஞ்சிவப்பு கலந்து காணப்படும். இவை செந்நாரைகளைவிட சற்றே பெரிய உருவம் கொண்டவை.  

## பரவல்

இவை ஆசியா, ஐரோப்பா மற்றும் ஆப்பிரிக்காவின் சில பகுதிகளில் காணப்படுகின்றன. இந்த நாரை குடும்பத்தின் உறுப்பினர் இதமான வெப்பம் கொண்ட தெற்கு மற்றும் மேற்கிலும் தங்கும், பனிக்காலங்களை முழுமையாக தவிர்க்கின்றன. ஆர்க்டிக் வட்டம் மற்றும் நார்வேவின் கரைகளிலும் வேனிற் காலத்தில் தங்குகின்றன.  

## குணாதிசயங்கள்
இவை இறக்கைகளை வேகமாக அடித்துக் கொள்ளாமல் மெதுவாக பறக்கும் இயல்புடையவை. பறக்கும் போது ஆங்கில எழுத்தான "S" வடிவில் கழுத்தை மடித்து வைத்துக்கொண்டு பறக்கும். இந்தப் பழக்கம் இதனை மற்ற கொக்குகள் மற்றும் குருகுளின் பறக்கும் தன்மையிலிருந்து வேறுபடுத்திக் காட்டுகின்றது. மற்றவை கழுத்தை நீட்டிக்கொண்டு பறக்கும் தன்மையுடையன. பொதுவாக மிகவும் அமைதியான இவ்வினம் காக்கை கரைவதைப் போல் "ஃப்ராஆஆங்க்" என்ற ஒலியினை எழுப்பும்.  

### நகர வாழ்க்கை
நெதர்லாந்து, இந்தியா போன்ற நாடுகளில் இவை பல மாமாங்கங்களாக நகரப்பறவைகளாகவே மாறிவிட்டன எனலாம். ஆம்ஸ்டர்டாம் நகரத்தில் இவற்றை எப்போதும் காண இயலும். இவை நவீன நகர வாழ்விற்கேற்றார்போல் தம் தன்மைகளை மாற்றியமைத்துள்ளன. இவை எப்போதும் போல் வேட்டையாடினாலும், மீன் விற்கும் அங்காடிகள் மற்றும் சிற்றுண்டி விற்கும் அங்காடிகள் அருகே காண முடிகிறது. இவை விலங்கியல் பூங்காக்களிலும் பெங்குயின்கள், கூழைக்கடா, கடல்நாய் போன்ற மீனுண்ணும் இனங்களுக்கு உணவளிக்கும் வேளைகளில் வருவதையும் கண்டுள்ளனர். பல பறவைகள் மீனவர்களிடமிருந்து உண்ணும் பழக்கத்தையும் கொண்டுள்ளன. அயர்லாந்து நாட்டிலும் இவ்வகை குணங்கள் கண்டறியப்பட்டுள்ளன.  

### கிளை இனங்கள்
நான்கு துணை இனங்கள் சாம்பல் நாரைக்கு உண்டு:  
1. Ardea cinerea cinerea - ஐரோப்பா, ஆப்பிரிக்கா, மேற்கு ஆசியா.
1. Ardea cinerea jouyi கிழக்கு ஆசியா.
1. Ardea cinerea firasa மடகாஸ்கர்.
1. Ardea cinerea monicae மூரித்தானியா

## உணவு
பல மணி நேரங்கள் அசைவின்றி ஆழமற்ற நீரில் நின்றுகொண்டு இவை மீன், தவளை, தேரை, விலாங்கு மீன், பாம்புகள், பல்லிகள், சிறு பாலூட்டிகள், மற்றும் சிறு பறவைகளைப் பிடித்து உட்கொள்ளும். இரையை அலகில் பிடித்தவுடன் இவை தலையினை ஆட்டி அவற்றை செயலிழக்கச்செய்தும் அப்படியேவும் விழுங்கும். தேவைப்பட்டால் இவை மெதுவே இரையைப் பின்தொடர்ந்து செல்லவும் செய்கின்றன.  

## இனவிருத்தி
இவை கூட்டம் கூட்டமாக மரக்கிளைகளில் கூடுகட்டுவதை வேடந்தாங்கல் போன்ற பறவை சரணாலயங்களில் காண இயல்கிறது. இவை பெரும்பாலும் நதி, குளம், மற்றும் கடற்கரைகளிலும் கூட்டினை அமைக்கின்றன. எனினும் இவை கோரைப் புற்கள் மீதும் கூட்டினை அமைக்கும் தன்மையுண்டு.  

## படிமங்கள்
# உதவி:விக்கியிடை இணைப்புகள்

விக்கிப்பீடியாவின் ஒவ்வொரு பக்கத்திலும் இடப்பக்கப் பட்டையின் இறுதியில் பிற மொழிப் பதிப்புகளுக்கான இணைப்புகளைக் காணலாம். இந்த இணைப்புகளை எவ்வாறு இடுவது என்பதைப் பற்றி இந்த உதவிக் கட்டுரை விளக்குகிறது.  

இவ்வாறு விக்கியிடை இணைப்புகளை இட விக்கி தரவுத் திட்டம் உதவுகிறது.  

### விக்கித்தரவுகளில் மொழி இணைப்புக்களின் மேலாண்மை

#### புதிய கட்டுரை

- **வினா 1**.நான் ஒரு புதிய கட்டுரையை உருவாக்கியுள்ளேன். இந்தக் கட்டுரை மற்ற மொழிகளில் எழுதப்பட்டுள்ளதை (காட்டாக, ஆங்கிலம்) அறிவேன்.எவ்வாறு விக்கியிடை இணைப்புக்களை ஏற்படுத்துவது ?

1. : <span>விக்கித்தரவுகள்</span> செல்லுங்கள்.
1. : முதன்மை பட்டையில் (வெக்டர் இடைமுகமாயிருந்தால், இடதுபுறத்தில்) "தலைப்பு வாரியாக உருப்படி (Item by title)" தேர்ந்தெடுப்பீர்.
1. : அதனை, *தலைப்பு வாரியாக உருப்படி*யை சொடுக்கவும்.
1. : எதிர்வரும் பக்கத்தில் மொழிக் குறியீட்டையும் (எடுத்துக்காட்டாக,ஆங்கில மொழிக்கு en) அந்த விக்கிப்பீடியாவில் கட்டுரைக்கான பெயரையும் இடவும்.பின்னர் *தேடுக* அழுத்தவும்.
1. : இந்தப் பெயரில் ஏற்கெனவே கட்டுரை இருந்தால், உருப்படியின் கீழே சென்று "சேர்" என்பதை அழுத்தவும். திறக்கப்படும் பெட்டிகளில் மொழிக் குறியீட்டையும் (தமிழுக்கு ta)நீங்கள் உருவாக்கிய கட்டுரைப் பெயரையும் இடுக. பின்னர் "சேமியை சொடுக்கவும்". உங்கள் வேலை முடிந்தது.
1. : இந்த கட்டுரை இல்லையென்றால் "உருப்படியை உருவாக்குக (create the item)" என்று கீழே காணும் இணைப்பைச் சொடுக்கி கட்டுரைப் பெயரையும் சிறு விவரணத்தையும் வரும் படிவத்தில் நிரப்புக. பின்னர் இந்த உருப்படியை மொழியிடை இணைப்புகளில் மேலே விவரித்தவாறு சேர்க்கவும்.

விக்கித்தரவுகளில் தமிழில் உள்ள ஒரு கட்டுரைக்கு மற்றொரு மொழி இணைப்பு கொடுக்க அந்தமொழிக் கட்டுரைப்பக்கத்தில் மொழியிடை இணைப்புக்களின் கீழே இருக்கும் Edit Links இணைப்பைச் சொடுக்கி சேர்க்கலாம்.  

#### தலைப்பு மாற்றம்
- **வினா 2**: கட்டுரையின் தலைப்பை மாற்றிய பின்னர் மொழியிடை இணைப்புக்கள் காணாமல் போயிற்றே.. என்ன செய்வது ?

1. கட்டுரையின் முந்தையத் தலைப்பைக் கொண்டு மேற்கூறியவாறு விக்கித்தரவுகளில் தேடுக.
1. காட்டப்படும் தரவுகளில் தமிழ் மொழிக்கான தரவைத் தேடி *தொகு* இணைப்பை சொடுக்குக. திறக்கும் பெட்டியில் புதிய தலைப்பை இட்டு சேமிக்கவும்.

#### தவறான மொழியிடை இணைப்பு
- **வினா 3**: விக்கிப்பீடிய கட்டுரை ஒன்று மற்ற மொழியில் வேறு விடயத்திற்கு இணைக்கப்பட்டுள்ளது. இதனை எவ்வாறு சீர் செய்வது ?
1. குறிப்பிட்டக் கட்டுரையில் மொழியிடை இணைப்புகள் இருக்கும் பக்கப்பட்டையில் இவற்றின் கீழே உள்ள *Edit link*ஐ சொடுக்குக.
1. விக்கிதரவுகள் பக்கத்தில், தவறான இணைப்புகளை தொகு அல்லது நீக்கு இணைப்புகள் கொண்டு சரி செய்யவும். பின்னர் சேமிக்கவும்.
1. இது மிகவும் சிக்கலானதென்றால் இந்தப் பிரச்சினையை Wikidata: Interwiki conflictsஇல் அறிவிக்கலாம்.
# எசுப்பானிய உள்நாட்டுப் போரின் மறைசாட்சிகள்


1936 முதல் 1939 வரை நடந்த எசுப்பானிய உள்நாட்டுப் போரின் துவக்ககாலத்தில் கத்தோலிக்க குருக்கள் பலர் கொல்லப்பட்டனர். மேலும் கத்தோலிக்க துறவரசபைகள் முடக்கப்பட்டன. இப்போரின் போது 13 ஆயர்கள், 4,172 மறைமாவட்ட குருக்கள் மற்றும் குருமட மாணவர்கள், 2,364 துறவிகள் மற்றும் 283 அருட்சகோதரிகள் கொல்லப்பட்டனர். மொத்தம் 6,832 அருட்பணியாள்ர்கள் கொல்லப்பட்ட இக்காலம் எசுப்பானியாவின் சிகப்பு பயங்கரவாதம் (Spain's Red Terror) என அழைக்கப்படுகின்றது.
# ஹெர்மான் மின்கோவ்ஸ்கி


**ஹெர்மான் மின்கோவ்ஸ்கி** (*Hermann Minkowski*, சூன் 22, 1864 – சனவரி 12, 1909) உருசியாவி்ல் பிறந்த செருமானியக் கணிதவியலாளர். ஆல்பர்ட் ஐன்ஸ்டைனின் ஆசிரியர்களில் ஒருவர். இவர் எண்களின் வடிவியல் என்ற முறைமையை நிறுவி மேம்படுத்தினார்; எண் கோட்பாடு, கணித இயற்பியல், மற்றும் சார்புக் கோட்பாடு கணக்குகளை தீர்க்க வடிவியல் முறைமைகளை பயன்படுத்தினார்.  

மின்கோவ்ஸ்கி சார்புக் கோட்பாட்டில் பங்களித்தமைக்காக மிகவும் அறியப்படுகிறார்; அவரது முன்னாள் மாணவரான ஆல்பர்ட் ஐன்ஸ்டைன் சிறப்பு சார்புக் கோட்பாட்டை 1905இல் குறியீட்டுக் கணிதம் மூலம் நிரூபித்ததை மின்கோவ்ஸ்கி வடிவியல் மூலமாகவும் புரிந்து கொள்ளலாம் என நாற்பரிமாண வெளி-நேரம் கோட்பாட்டை நிறுவினார். ஐன்ஸ்டைனே முதலில் இது ஓர் கணித வித்தை என்றே எண்ணினார்; பின்னர் அவரே 1915இல் தனது பொதுச் சார்புக் கோட்பாட்டை முழுமையடையச் செய்ய வெளி-நேரத்தின் வடிவியல் நோக்கு தேவையாக இருப்பதை உணர்ந்தார்.  

## வாழ்வும் பணியும்
ஹெர்மான் மின்கோவ்ஸ்கி உருசிய பேரரசின் அங்கமாயிருந்த போலந்து இராச்சியத்தின் அலெக்சோட்டாசு சிற்றூரில் (தற்போதைய லித்துவேனியாவில் கவுனாசு மாவட்டத்தில்) போலந்து யூதர் குடும்பத்தில் பிறந்தார். மின்கோவ்ஸ்கி பின்னர் தமது கல்வியைத் தொடர்வதற்காக சீர்திருத்தத் திருச்சபைக்கு மதம் மாறினார். செருமனியில் உள்ள *அல்பெர்டினா* கோனிக்சுபெர்க் பல்கலைக்கழகத்தில் கல்வி பெற்ற மின்கோவ்ஸ்கி அங்கு பெர்டினான்டு வோன் லிண்டெமன் வழிகாட்டுதலில் 1885இல் தமது முனைவர் பட்டத்தை பெற்றார். அவர் மாணவராக இருந்தபோதே 1883இல் பிரெஞ்சு அறிவியல் அகாதமியின் கணிதவியல் பரிசை வென்றார். மற்றொரு கணிதவியலாளரான, டேவிடு இல்பேர்ட்டுடன் நண்பரானார். இவரது உடன்பிறப்பான, ஆஸ்கர் மின்கோவஸ்கியும் (1858–1931), ஓர் நன்கு அறியப்பட்ட மருத்துவரும் ஆய்வாளரும் ஆவார்.  

மின்கோவ்ஸ்கி பான், கோட்டின்ஜென், கோனிக்சுபெர்க் மற்றும் சூரிக்கு பல்கலைக்கழகங்களில் ஆசிரியராகப் பணியாற்றினார். சூரிக்கில் உள்ள *கூட்டாட்சி பாலிடெக்னிக்கில்* (இன்றைய நாள் சுவிட்சர்லாந்து நடுவண் தொழில்நுட்ப நிறுவனம், சூரிக்), ஐன்ஸ்டைனின் ஆசிரியர்களில் ஒருவராக இருந்தார்.  

மின்கோவ்ஸ்கி இருபடி வடிவங்களின் கணிதத்தை ஆராய்ந்து வந்தார். இந்த ஆய்வினால் சில வடிவியல் பண்புகளை *n* பரிமாண வெளியில் கவனத்தில் கொள்ள வேண்டி வந்தது. 1896இல் எண் கோட்பாட்டு சிக்கல்களை வடிவியல் முறைமைகளைக் கொண்டு தீர்வு காணும் *எண்களின் வடிவியல்* என்ற தமது கோட்பாட்டை வெளியிட்டார்.  

1902இல் கோட்டின்ஜென் பல்கலைக்கழகத்தில் கணிதவியல் துறையில் சேர்ந்தார். தாம் முதலில் கோனிக்சுபெரெர்க்கில் சந்தித்திருந்த டேவிடு இல்பேர்ட்டுடன் இங்கு இணைந்து பணியாற்றினார். இங்கு கான்ஸ்டன்டின் காரதோடோரி அவரது மாணாக்கர்களில் ஒருவராக இருந்தார்.  

மின்கோவ்ஸ்கி 1909இல் சனவரி 12 அன்று கோட்டின்ஜென்னில் குடல்வாலழற்சியால் திடீரென்று இறந்தார்.  

## மேற்சான்றுகள்
# இந்திய மருத்துவ இயற்பியலாளர்கள் சங்கம்


**இந்திய மருத்துவ இயற்பியலாளர்கள் சங்கம்** (Association of Medical Physicists of India - AMPI) மும்பையில் 1976 ல் பதிவு செய்யப்பட்டது. இதில் நாட்டமுள்ள அறிவியல் பட்டதாரிகள், மருத்துவ இயற்பியலாளர்கள், கதிர்வீச்சு புற்றுநோய் மருத்துவர்கள. உறுப்பினராகலாம். இச்சங்கம், இந்திய தேசிய அறிவியல் கழகத்தின் (Indian National Science academy) ஓர் உறுப்பு சங்கம் ஆகும். மேலும் இது பன்நாட்டு மருத்துவ இயற்பியலாளர் அமைப்பின் ( International Organisation of Medical Physicists- IOMP) உறுப்பு நாடாகும்.  

இச்சங்கத்தின் முக்கிய குறிக்கோள்கள்:  
1. மருத்துவத் துறையிலும் உயிரியல் துறையிலும் இயற்பியலின் பயன்பாட்டினை ஊக்கப்படுத்துதல்.
1. மருத்துவ இயற்பியல் பற்றிய படிப்பு, ஆராய்ச்சி, மற்றும் முன்னேற்றத்தினை முன் எடுத்துச் செல்லுதல்.
1. கருத்தரங்குகளையும் கூட்டங்களையும் கூட்டி உறுப்பினர்களிடையே கருத்துப் பரிமாற்றம் ஏற்பட உதவுவது.
1. உலகில் நடைபெறும் மருத்துவ இயற்பியல் நிகழ்வுகளை உறுப்பினர்களிடையே பரப்ப ஆவனசெய்தல்.

சங்கத்தின் குறிக்கோளிற்கு இணங்க ஆண்டுதோறும் மாநாடுகளும் அவ்வப்போது பன்நாட்டு ஆய்வரங்கங்களும் நடத்தப்படுகின்றன. பல மாநிலங்களில் கிளைகள் உள்ளன.சங்கத்தின் காலாண்டு ஆய்விதழாக Journal of medical Physics வெளியிடப்படுகிறது.
# தாட்சாயிணி

யாகத்தில் வீழ்ந்து இறந்த தாட்சாயினியின் உடலை தாங்கி நிற்கும் சிவபெருமான், தட்ச மகாதேவர் கோயில், அரித்துவார், உத்தராகண்ட், இந்தியா]]  

**தாட்சாயிணி** (*Dakshayani* அல்லது *Sati*) என்பவர் சிவபெருமானின் மனைவியாவார். இவர் சிவபெருமானிலிருந்து பிரிந்த ஆதி சக்தியின் வடிவமாக கருதப்படுகிறார். இவர் சதி தேவி என்றும் அறியப்படுகிறார். இவரை பவானியென சிவமகாபுராணம் கூறுகிறது. பிரம்மாவினால் தோற்றுவிக்கப்பட்ட பிரஜாபதி தட்சனுக்கும், முதல் மனிதர்களான சுவாயம்பு மனு மற்றும் சதரூபை தம்பதிகளின் மகளான பிரசூதி ஆகியோருக்கு மகளாகப் பிறந்தார். அதனால் பிரம்மாவின் பேத்தியாக கருதப்படுகிறார்.  

சிவபெருமானிடம் இருந்த வன்மம் காரணமாக பிரஜாபதி தட்சன் சதி சிவபெருமான் திருமணத்திற்குப் பிறகு பெரும் யாகமொன்றினை நடத்துகிறார். அந்த யாகத்திற்கு சிவபெருமானுக்கு தாட்சாயிணிக்கும் அழைப்பு அனுப்பாமல் இருக்கிறார். தந்தையின் மீது கொண்ட பாசத்தின் காரணமாக தட்சனின் யாகத்திற்கு வந்த தாட்சாயிணி அவமானங்களை சந்திக்கின்றார். அத்துடன் தன்னுடைய கணவரான சிவபெருமானை தட்சன் அவமதித்தை தொடர்ந்து அந்த யாகத்தில் விழுந்து மறிக்கின்றார். அதனையறிந்த சிவபெருமான் வீரபத்திரனை தோற்றுவத்து தட்சனை கொல்லும் படி உத்தரவிடுகிறார். தாட்சாயிணியின் உடலை எடுத்துக் கொண்டு நிலையின்றி சிவபெருமான் அலைவதைக் கண்ட திருமால் தாட்சாயிணியின் உடலை சக்கராயுதத்தினால் தகர்க்கின்றார். அதனால் தாட்சாயிணியின் உடல்கள் பல பகுதிகளாக சிதருண்டு பூலோகத்தில் பல இடங்களில் விழுகின்றது. இவ்வாறு விழுந்த இடங்களை சிவபெருமான் சக்தி பீடங்களாக மாற்றி மக்களின் வழிபாட்டிற்கும், அந்த இடங்களுக்கு காவலாகவும் பைரவர்களை தோற்றுவிக்கின்றார்.  

## சக்தியே மகளாக

உலகம் பராசக்தியால் இயங்குகிறது என்பதை பிரம்மாவின் மூலம் அறிந்தார் தட்சன். அதனால் பெரும் புகழ் பெருவதற்காக பராசக்தியே தன் மகளாக பிறக்க வரம் வேண்டினார். மகள் தனக்கு கட்டுப்பட்டவளாக இருப்பாள் என்பதால் பெரும்சக்தி தனக்கு கிடைக்குமென நினைத்தார். அவருடைய வரத்தினால் பராசக்தியே சதி என்கிற தாட்சாயினியாக பிறந்தார்.  

## சிவபெருமான் சதி திருமணம்

தட்சனின் மகளான சதி சிவபெருமான் மீது காதல் கொண்டார். சிவபெருமானை நினைத்து தவமிருந்தாள். அந்த தவத்தின் பலனாக சிவபெருமானுடன் திருமணம் நடந்தது. இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் கிடைக்கப்பெரும் என்று நம்பிய தட்சன் திருமணத்திற்கு சம்மதம் தெரிவித்தார்.  

## தந்தையின் சினம்

தட்சன் கைலாயம் சென்றபோது, சிவபெருமான் எழுந்துநின்ற வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல், மற்ற அனைத்து தேவர்களையும், கடவுளர்களையும் தட்சன் அழைத்தார்.  

இதனை அறிந்த சதி தன்னுடைய தந்தையிடம் முறையிட செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன்தந்தையின் செயலுக்கு காரணம் அறிந்திட சதி சென்றாள். அங்கு அவமானம் அடைந்து, யாககுண்டத்தில் விழுந்து மாண்டாள்.  

இதனால் சிவபெருமான் ருத்திரனாக அவதாரம் எடுத்து தட்சனை அழித்தார். அவருடன் பைரவர், காளி, வீரபத்திரர் ஆகியோர் யாகத்தினை அழித்தாக கூறப்படுகிறது.  

## மரபுரிமை பேறுகள்
விஜய் தொலைக்காட்சியில் தாட்சாயினி - சிவபெருமான் தொடர்பான தொடர் 2017ல் வெளிவந்தது.
# 2013 இலங்கை முசுலிம்களுக்கு எதிரான தாக்குதல்கள்

**2013 இலங்கை முசுலிம்களுக்கு எதிரான தாக்குதல்கள்** எனப்படுபவை இலங்கை முசுலீம்கள் மீது சிங்கள பெளத்த பேரினவாதிகளும் பேரினவாத பிக்குமார்களும் நடத்திய, நடத்திவரும் தாக்குதல்கள் ஆகும். 2013 இல் முசுலீம்களுக்கு எதிரான தாக்குதல்கள் உக்கிரமாகி வருகின்றன. பல்வேறு பள்ளிவாசல்களும், முசுலீம்களின் வணிக நிறுவனங்களும் தாக்கப்பட்டுள்ளதுடன் முசுலீம்களின் அலால் உணவு முறையை சட்டத்துக்குப் புறம்பானதாக ஆக்கவும் முயற்சிகள் எடுக்கப்பட்டு வருகின்றன. பல்வேறு தனிநபர் தாக்குதல்களும், பல்வேறு துன்புறுத்தல் நிகழ்வுகளும் இடம்பெறுள்ளன. முசுலீம்கள் தொடர்பான அவதூறுகள் பரப்புரை செய்யப்பட்டு வருகின்றன.  

## பொறுப்பானவர்கள்
பௌத்த சக்திப் படை அல்லது பெளத்த சேன என அறியப்படும் சிங்கள பெளத்த பேரினவாத அமைப்பும் ஜாதிக எல உறுமய (தேசிய மரபுக் கட்சி) என்ற அரசுடன் இணந்த பிக்குமார்கள் கட்சியும் இத் தாக்குதல்களை முன்னெடுத்து வருகின்றன. பல்வேறு தாக்குதல்கள் பெளத்த பிக்குமார் தலைமையில் அல்லது பங்களுடன் நடந்துள்ளன. இத் தாக்குதல்களுக்கு இலங்கையில் ராசபக்ச அரச ஆதரவு உள்ளதாக பிபிசி செய்தி வெளியிட்டுள்ளது.  
- பெப்ரவரி - முசுலீம்களின் நான்கு வணிக நிறுவனங்கள் தாக்கப்பட்டன.
- பெப்ரவரி - மாத்தறை பள்ளிவாசல் தாக்குதல்.
- சனவரி - பிக்குமார்கள் இறைச்சிகள் வெட்டப்படும் இடத்தை தாக்கினர்.
- சனவரி - பல்வெறு பள்ளிவாசல்கள் தாக்கப்பட்டன.
# பேரளவு ஒளிப்படவியல்



**பேரளவு ஒளிப்படவியல்** அல்லது **பெரும ஒளிப்படவியல்** (*Macro photography*, *macrography*) என்பது மீமிகை நெருக்க ஒளிப்படவியல் ஆகும். இது பொதுவாக மிகச் சிறிய விடயங்களை, சாதாரணமாக பார்க்கவியலாத விடங்களை பெரிதாக ஒளிப்படம் மூலம் வெளிக்கொணருவதாகும். இது பெரிய ஒளிப்படமாக உருவாக்கும் கலை எனவும் கருதப்படுகின்றது.  
பேரளவு ஒளிப்படவியல் ஒளிப்படச்சுருள் அல்லது ஒளிப்பட உணரி மூலம் சிறிய விடயத்தை பெரிதாக உருவாக்கல் என விளக்கப்படுகின்றது.
# திருக்காளத்தி நாதர் இட்டகாமிய மாலை


**திருக்காளத்தி நாதர் இட்டகாமிய மாலை** என்னும் நூல் கவிராச பிள்ளை என்பவரால் 16 ஆம் நூற்றாண்டு எழுதப்பட்டது. உ. வே. சாமிநாதையர் இதனைப் பதிப்பித்துள்ளார். காளத்தி நாதர் உலா நூல் பதிப்பிலும் இந்த நூலைப்பற்றிக் குறிப்பிட்டுள்ளார். இந்த நூலைப் பாடி இந்த நூலின் ஆசிரியர் தனக்கு இளமையில் இருந்த நோயைப் போக்கிக்கொண்டதாகவும் கூறப்படுகிறது. நூலில் 100 பாடல்கள் இருந்திருக்கும் எனக் குறிப்பிடும் சாமிநாதையர் 49 பாடல்களை மட்டும் பதிப்பித்துள்ளார்.  

- பாடல் எடுத்துக்காட்டு
(பொருள் நோக்கில் சொற்பிறப்பு செய்யப்பட்டுள்ளது)  
:தருமம் தவம் சற்று அறியாத வேடுவன் தன் செருப்பும்  
:அரு முந்து வேணிக்கு அணி மா மலர், அவன் வாய் அதகம்  
:திரு மஞ்சனப் புனல் பல்லால் அவன் மென்று தின்ற தசை  
:அருமந்த போனகம் அன்றோ, நம் காளத்தி அப்பருக்கே  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
- திருக்காளத்தி நாதர் இட்டகாமிய மாலை, நூல், மூலம்
# தோன்புரி இராச்சியம்



**தோன்புரி இராச்சியம்** (ஆங்கிலம்:*Thonburi Kingdom*, தாய்: อาณาจักรธนบุรี) என்பது 1768-ஆம் ஆண்டு தொடங்கி 1782-ஆம் ஆண்டு வரை சயாம் நாட்டில் இருந்த ஓர் இராச்சியம் ஆகும்.  

பர்மாவின் கொன்பாங் அரசர்களினால் அயூத்தியா அழிக்கப்பட்ட பின்னர், தக்சின் மன்னர் காலத்தில் தோன்புரி நகரம் தலைநகராகியது. முதலாம் இராமா மன்னர் 1782-ஆம் ஆண்டில் தலைநகரை சாவோ பிரயா ஆற்றின் மறுபக்கத்தில் உள்ள பேங்காக்கிற்கு மாற்றினார்.  

தோன்புரி சுயாட்சியுடன் கூடிய நகராகவும் மாகாணமாகவும் விளங்கியது. 1792-ஆம் ஆண்டில் இந்த நகர்ப்பகுதி பேங்காக் பெருநகரப் பகுதியுடன் இணைக்கப்பட்டது.  

## மேற்கோள்
# திருவண்ணாமலையார் வண்ணம்

**திருவண்ணாமலையார் வண்ணம்** என்னும் நூல் கவிராச பிள்ளை என்பவரால் 16 ஆம் நூற்றாண்டு எழுதப்பட்டது. இது வண்ணம் (பாநடை வகை)  
சந்த நடையில் அமைந்த வண்ண நூல்களின் முன்னோடி. திருவண்ணாமலை ஊரிலுள்ள இறைவன் மீது பாடப்பட்டது.  
## பாடல்
இந்த நூலில் வரும் வண்ணப்பாடலின் ஒரு பகுதி (எடுத்துக்காட்டு)  

(சந்தம் காட்டும் வகையில் பாடல் பிரிப்பு செய்யப்பட்டுள்ளது)  

:மலர்த்தானை வனசமலர் தனைப்போல எழுதிடினும்  
::மலர்ப்பாய வனமென நடந்து வருமோ  
உறுப்பான திலகநுதல் இதுப்போல எழுதிடினும்  
::உவப்பான குறுவியர் விரும்பி வருமோ  
:மணிக்கோல மிடறுகமு கினைப்போல எழுதிடினும்  
::மரப்பாவை உருகுமிசை இன்பம் வருமோ  
:::விரப்பெழுத் தின்வீணை பேச வருமோ  
## அடிக்குறிப்பு